Diari Oficial de la Generalitat Valenciana


Sumari del DOGV 9200, del 22-10-2021 (2021/10607)

RESOLUCIÓ de 19 d'octubre de 2021, de la Conselleria d'Educació, Cultura i Esport, per la qual es disposa el funcionament de l'Escola Oficial d'Idiomes La Vall d'Albaida-Empar Granell, d'Ontinyent, amb codi de centre 82157303.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9200

Data del DOGV
:   22-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10739


Data del document
:   19-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 19 d'octubre de 2021, de la Conselleria d'Educació, Cultura i Esport, per la qual es disposa el funcionament de l'Escola Oficial d'Idiomes La Vall d'Albaida-Empar Granell, d'Ontinyent, amb codi de centre 17481980.  
  
 [2021/10923]  
El Decret 163/2021, de 8 d'octubre, del Consell, publicat en el Diari Oficial de la Generalitat Valenciana de 19 d'octubre, pel qual es crea l'Escola Oficial d'Idiomes La Vall d'Albaida-Empar Granell, a Ontinyent, va autoritzar la conselleria competent en matèria d'educació per a adoptar les mesures necessàries per al seu compliment i desplegament.  
És procedent ordenar l'inici de les activitats del centre de nova creació, determinar els ensenyaments que s'imparteixen i adoptar les mesures necessàries perquè puga desenvolupar la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, i el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, de conformitat amb la proposta de la Direcció General de Centres Docents, resolc:  
  
  
Primer  
L'inici de les activitats de l'Escola Oficial d'Idiomes La Vall d'Albaida-Empar Granell, d'Ontinyent, codi de centre 39893454, des de l'inici de curs 2021-2022.  
En aquest centre s'implanten els següents idiomes:  
- alemany  
- francés  
- anglés  
- valencià  
L'EOI podrà impartir des del nivell A2 al C2 en els idiomes que s'implanten.  
  
Segon  
La direcció general competent en matèria de personal docent realitzarà el procediment per a l'adscripció definitiva, amb efectes de l'inici del curs 2021-2022, del personal docent que, a conseqüència de la creació de l'Escola Oficial d'Idiomes la Vall d'Albaida-Empar Granell, d'Ontinyent, per desglossament de l'Escola Oficial d'Idiomes de Xàtiva, haja de prestar els seus serveis en la nova escola.  
Per a l'actual curs 2021-2022, estudiada la plantilla i com que no és possible l'adscripció definitiva del professorat amb el curs ja iniciat, s'han creat els llocs necessaris corresponents als ensenyaments desglossats per a realitzar les adscripcions provisionals en el centre nou.  
  
  
Tercer  
La Direcció Territorial d'Educació, Cultura i Esport de València nomenarà l'equip directiu del centre, de conformitat amb el que estableixen els articles 131 i següents de la Llei orgànica 2/2006, de 3 de maig, d'educació.  
  
Quart  
La direcció general competent en matèria de centres docents determinarà i gestionarà els fons necessaris per a la posada en funcionament i manteniment de l'escola. Així mateix, la dotarà amb l'equipament necessari, d'acord amb la proposta de la Direcció Territorial d'Educació, Cultura i Esport i de conformitat amb la direcció general competent en la matèria.  
  
Cinqué  
El que estableix aquesta disposició s'inscriurà en el Registre de Centres Docents de la Comunitat Valenciana.  
  
Sisé  
S'autoritzen les direccions generals d'aquesta conselleria perquè, en l'àmbit de les seues competències respectives, adopten les mesures necessàries per a l'aplicació i el desplegament del que disposa la present resolució.  
  
Seté  
Aquesta resolució es publicarà en el Diari Oficial de la Generalitat Valenciana i produirà efectes des de l'inici del curs escolar 2021-2022.  
  
  
D'acord amb el que estableixen els articles 112 i següents de la Llei 39/2015, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indica a continuació:  
  
a) El recurs de reposició podrà interposar-se davant el mateix òrgan que va dictar l'acte, en el termini d'un mes a comptar des de l'endemà de la publicació.  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.  
  
València, 19 d'octubre de 2021.- El conseller d'Educació, Cultura i Esport, p. d. (R 26 d'octubre de 2016; DOGV núm. 7906, de 28 d'octubre), el secretari autonòmic d'Educació i Formació Professional: Miguel Soler Gracia.